Hazrati Usmon jome masjidi. Hazrati Usmon jome masjidi – Oʻzbekiston Respublikasi Vazirlar Mahkamasi va Oʻzbekiston musulmonlari idorasi tasarrufidagi jome masjid boʻlib, Sirdaryo viloyati Mirzaobod tumanida joylashgan. Masjid 1991-yilda hashar yoʻli bilan qurilgan. 1999-yil 2-fevralda Oʻzbekiston Respublikasi Adliya vazirligi tomonidan roʻyxatga olingan. Masjid bir vaqtning oʻzida 1000 nafar namozxonni sigʻdira oladi. Masjid binosi 2023-yilda qayta taʼmirlangan.